Kommissionens forordning (EF) nr. 1931/2001
af 1. oktober 2001
om nedsættelse for produktionsåret 2001/02 af støtten for grapefrugter leveret til forarbejdning efter forarbejdningstærsklens overskridelse i visse medlemsstater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter(1), senest ændret ved forordning (EF) nr. 2699/2000(2), særlig artikel 6, og
ud fra følgende betragtninger:
(1) Der er i artikel 5, stk. 1, i forordning (EF) nr. 2202/96 fastsat en EU-forarbejdningstærskel for grapefrugter fordelt på de forskellige medlemsstater i overensstemmelse med bilag II til nævnte forordning. I samme artikel 5 er det i stk. 2 fastsat, at der ved overskridelse af EU-tærsklen foretages en nedsættelse af den støtte der er fastsat i bilag I til forordning (EF) nr. 2202/96, for medlemsstater, hvor forarbejdningstærsklen er overskredet. Overskridelsen vurderes på grundlag af gennemsnittet af de mængder, der er forarbejdet med støtte i løbet at de tre foregående produktionsår eller perioder, som går forud for det produktionsår, støtten skal fastsættes for.
(2) Medlemsstaterne har ifølge artikel 22, stk. 1, litra b), i Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter(3), senest ændret ved forordning (EF) nr. 2729/1999(4), givet meddelelse om, hvor store mængder grapefrugter der er forarbejdet med støtte. På grundlag af disse oplysninger er der konstateret en overskridelse på 178 tons af EU-forarbejdningstærsklen. Inden for denne overskridelse er der konstateret en overskridelse af tærsklen for Spanien og Frankrig. De støttebeløb, der er fastsat for grapefrugter i bilag I til forordning (EF) nr. 2202/96 for produktionsåret 2001/02, bør derfor nedsættes med 8,16 % i Spanien og 18,46 % i Frankrig.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I henhold til forordning (EF) nr. 2202/96 ændres støttebeløbene for grapefrugter leveret til forarbejdning for produktionsåret 2001/02 således:
TABELPOSITION
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. oktober 2001.